cyanic-selkie/wikianc huggingface dataset:
Νεολαία Ανεξαρτήτων Ελλήνων
2ο Συνέδριο
Νέος Πρόεδρος της Νεολαίας, μέσα από τις εκλογικές διαδικασίες του Συνεδρίου, εξελέγη πανηγυρικά ο Κωνσταντίνος Καράμπελας από τη Θεσσαλονίκη. Επίσης επικαιροποιήθηκε παμψηφεί και ομοφώνως το Καταστατικό. Μέσα από τις εκλογικές διαδικασίες του Συνεδρίου αναδείχθηκε, επίσης, η 50μελής Εκτελεστική Επιτροπή, που αποτελεί το ανώτατο πολιτικό όργανο της Νεολαίας καθώς και οι σύνεδροι που θα εκπροσωπήσουν τη Νεολαία στο Συνέδριο των Ανεξαρτήτων Ελλήνων.
Πραγματοποιήθηκε απολογισμός για τη περίοδο 2013-2016 και μέσα από τα αποτελέσματα των εργασιών του Συνεδρίου και τις προτάσεις των μελών, συγκροτήθηκε ένα γενικό πλαίσιο Αρχών και Αξιών και ένα ολοκληρωμένο σχέδιο προτάσεων, που θα κατατεθεί και στο Συνέδριο του Κινήματος.
Εξωτερικοί σύνδεσμοι
Κατηγορία:Νεολαίες πολιτικών κομμάτων στην Ελλάδα Κατηγορία:Ανεξάρτητοι Έλληνες
Μάχη του Μπάρκινγκ Κρικ
Η Μάχη του Μπάρκινγκ Κρικ είναι περιστατικό φιλικών πυρών που συνέβη στην Αγγλία στις 6 Σεπτεμβρίου του 1939, και είχε ως αποτέλεσμα τον πρώτο θάνατο Βρετανού πιλότου μαχητικού αεροσκάφους κατά τον Δεύτερο Παγκόσμιο Πόλεμο.
Μάχη
Στις 6:15 π.μ. στις 6 Σεπτεμβρίου 1939, ένα σφάλμα ραντάρ οδήγησε σε ψευδή συναγερμό ότι άγνωστα αεροσκάφη πλησίαζαν από τα ανατολικά σε μεγάλο υψόμετρο πάνω από τη Δυτική Μέρσι, στην ακτή του Έσσεξ. Η 11η Ομάδα της Βασιλικής Πολεμικής Αεροπορίας ανέθεσε σε 6 Hawker Hurricane να ανακατευτούν με την 56η Μοίρα, με βάση το αεροδρόμιο του Βόρειου Γουίλντ. Ο υπεύθυνος του τομέα, σμηναγός Ντέιβιντ Φρέντερικ Λάκινγκ, έστειλε ολόκληρη τη μοίρα δεκατεσσάρων αεροσκαφών. Χωρίς να το γνωρίζουν οι υπόλοιποι πιλότοι, δύο ανθυποσμηναγοί πήραν ένα ζευγάρι εφεδρικών αεροσκαφών και ακολούθησαν σε απόσταση.
Τα Hurricane της 151ης Μοίρας (επίσης απο το Βόρειο Γουίλντ), και τα Supermarine Spitfires από τις Μοίρες 54, 65 και 74 με βάση το Αεροδρόμιο Χόρντσερτς ανακατεύτηκαν. Κανείς απο τους πιλότους της Βασιλικής Πολεμικής Αεροπορίας δεν είχε δει δράση και ελάχιστοι από αυτούς είχαν δει από κοντά γερμανικό αεροσκάφος. Η επικοινωνία μεταξύ των πιλότων και του ελέγχου εδάφους ήταν κακή και δεν υπήρχε επίσημα διαδικασία που θα ακολουθούσε ένας πιλότος ώστε να κάνει διάκριση μεταξύ βρετανικών αεροσκαφών και αεροσκαφών της Luftwaffe. Το σύστημα Αναγνώριση φίλος ή εχθρός (Identification friend or foe / IFF) ήταν ακόμη υπό ανάπτυξη και δεν είχε εγκατασταθεί σε πολλά αεροσκάφη της Βασιλικής Πολεμικής Αεροπορίας.
Με τον καθένα στον αέρα να περιμένει να δει εχθρικά αεροσκάφη και καμία εμπειρία, η πτήση της Μοίρας 74 A είδε αυτό που πίστευαν ότι ήταν γερμανικά αεροπλάνα και ο διοικητής τους, ο Άντολφ "Σέιλορ" Μάλαν, φέρεται να έδωσε εντολή επίθεσης. Δύο από τους τρεις πιλότους, ο Υποσμηναγός Βίνσεντ «Πάντι» Μπάιρν και ο πιλότος Τζον Φρίμπορν, άνοιξαν πυρ. Ο Mάλαν αργότερα ισχυρίστηκε ότι έδωσε εντολή της τελευταίας στιγμής "φιλικά αεροσκάφη - σταματήστε!" αλλά αν αυτό αληθεύει τότε δεν ακούστηκε από τους Μπάιρν και Φρίμπορν. Ο Ρίτσαρντ Χιού και ο Ντένις Ρίτσαρντς έγραψαν ότι περαιτέρω απώλειες παρεμποδίστηκαν από τον διοικητή της μοίρας 151, τον Επισμηναγό Έντουαρντ Ντόναλντσον, ο οποίος προειδοποίησε τους πιλότους του ότι τα επιτιθέμενα αεροσκάφη ήταν βρετανικά και έδωσε την εντολή να μην επιτεθούν και αυτοί.
Ο Φρανκ Ρόουζ και ο Ανθυποσμηναγός Χάλτον Χάροπ βλήθηκαν και τα αεροσκάφη τους κατέπεσαν αλλά ο Χάλτον Χάροπ σκοτώθηκε πριν την συντριβή. Όταν πυροβόλησε ο Τζον Φρίμπορν, σφαίρες τον βρήκαν στο πίσω μέρος του κεφαλιού του και ήταν νεκρός πριν το Hurricane του συντριβεί σε μία φάρμα 8 χιλιόμετρα δυτικά του Ίπσουιτς. Ο Χάροπ ήταν ο πρώτος Βρετανός πιλότος που σκοτώθηκε στον πόλεμο και το Hurricane του ήταν το πρώτο αεροσκάφος που καταστράφηκε από ένα Spitfire.
Στρατοδικείο
Η δίκη των Τζον Φρίμπορν και Πάντι Μπάιρν στο στρατοδικείο του Επιτελείου του Μπέντλεϊ Πράιορι, έδρα της Διοίκησησ Μαχητικών Αερασκαφών, έγινε ιδιωτικά. Σύμφωνα με την δημοσίευση του Μπιλ Νέισον το 2009, ο Φρίμπορν ένιωσε ότι ο διοικητής του, Σέιλορ Μάλαν, προσπάθησε να αποποιηθεί την ευθύνη του για την επίθεση. Ο Μάλαν κατέθεσε την ποινική δίωξη εναντίον των πιλότων του, δηλώνοντας ότι ο Φρίμπορν ήταν ανεύθυνος, ορμητικός και δεν είχε λάβει δεόντως υπόψη τις ζωτικές επικοινωνίες. Κατά τη διάρκεια της δίκης, ο συνήγορος του Φρίμπορν, Σερ Πάτρικ Χέιστινγκς, χαρακτήρισε τον Μάλαν ως αδιάντροπο ψεύτη.
Το δικαστήριο εν τέλει απαλλάσσει και τους δύο πιλότους, κρίνοντας ότι η υπόθεση ήταν ένα ατυχές συμβάν. Το 1990, οι Χιού και Ρίτσαρντς έγραψαν:"Αυτό το τραγικό γεγονός, που αποκρύφθηκε εκείνη τη στιγμή, ονομάστηκε απο τη Βασιλική Πολεμική Αεροπορία «Μάχη του Μπάρκινγκ Κρικ» - ένα μέρος αρκετά χιλιόμετρα μακρυά από την αερομαχία, αλλά ένα μέρος, που όπως και η Αποβάθρα Γουίγκαν, ήταν ένα αστείο για τις μουσικές αίθουσες."Το 2003, ο Πάτρικ Μπίσοπ έγραψε ότι το περιστατικό αποκάλυψε τις ανεπάρκειες των ραντάρ της Βασιλικής Πολεμικής Αεροπορίας και των διαδικασιών αναγνώρισης, με αποτέλεσμα να βελτιωθούν σημαντικά μέχρι τη στιγμή της Μάχης της Αγγλίας, μια δημοσίευση που επαναλήφθηκε και το 2012 από τον Φίλιπ Κάπλαν.
Μεταγενέστερες σταδιοδρομίες
μικρογραφία|[[Supermarine Spitfire, 24 Ιουλίου 1940.]] Ο Χάροπ είναι θαμμένος με επιτύμβια στήλη πολέμου στην εκκλησία του Αγίου Ανδρέα στο Βόρειο Γουέιντ. Ως αξιωματικός μηχανικός που βρισκόταν στον κλάδο γενικών καθηκόντων και μπορούσε να ανατεθεί σε μη μηχανολογικά καθήκοντα, ο Λάκινγκ μετακινήθηκε. Επέστρεψε σε μηχανολογικά καθήκοντα αργότερα εκείνο τον μήνα και μεταφέρθηκε στο νέο Τεχνικό Τμήμα το 1940 και προήχθη σε ανώτερος αξιωματικός αεροπορίας τον Δεκέμβριο του 1941. Πέθανε το 1970, σε ηλικία 75 ετών. Ο Φρανκ Ρόουζ σκοτώθηκε στην δράση πάνω από τον Βίτρι-εν-Aρτουά, Γαλλία, στις 18 Μαΐου 1940. Ο Μάλαν έγινε ένας από τους πιο επιτυχημένους πιλότους μαχητικών αεροσκαφών της Συμμαχίας, κατέρριψε 27 αεροσκάφη της Luftwaffe και ανέβηκε στο βαθμό του σμήναρχου. Έλαβε την Διάκριση Έξοχης Υπηρεσίας και τον Σταυρό Διακεκριμένου Πετάγματος. Κατά την επιστροφή του στη Νότια Αφρική εργάστηκε ενάντια στο καθεστώς του απαρτχάιντ μέχρι το θάνατό του το 1963.
Ο Πάντι Μπάιρν πυροβολήθηκε και συνελήφθη στη Γαλλία το 1940. Κρατήθηκε στο Στάλαγκ Λούφτ III με τον πρώην δικηγόρο υπεράσπισής του Ρότζερ Μπούσελ. Το 1944 επαναπατρίστηκε, έχοντας πείσει τους Γερμανούς και την επιτροπή επαναπατρισμού ότι ήταν τρελός. Κατά την επιστροφή του στην Αγγλία, επανήλθε στην Βασιλική Πολεμική Αεροπορία και του δόθηκε θέση εδάφους. Ο Τζον Φρίμπορν πέταξε περισσότερες ώρες υπηρεσίας στη Μάχη της Αγγλίας από οποιονδήποτε άλλο πιλότο. Παρέμεινε σε επιχειρήσεις για τον υπόλοιπο πόλεμο και αποδείχθηκε εξαιρετικός αερομεταφορέας. Του απονεμήθηκε ο Σταυρός του Διακεκριμένου Ιπτάμενου και ανέβηκε στον βαθμό του αντισμήναρχου. Ο Φρίμπορν είπε τελικά κάποια από τα δικά του γεγονότα στην βιογραφία του A Tiger's Tale του 2002, πριν συγγράψει μία πιο ολοκληρωμένη έκδοση αυτής. Το 2009, ο Φρίμπορν είπε σε μία συνέντευξη για τη λύπη του για το θάνατο του Χάροπ, λέγοντας: "Τον σκέφτομαι σχεδόν κάθε μέρα. Πάντα το έκανα... Είχα μια καλή ζωή και θα έπρεπε να είχε μια καλή ζωή και αυτός". Ο Φρίμπορν παντρεύτηκε δύο φορές, πρώτα το 1941 με τη Ρίτα Φίλντερ, η οποία πέθανε το 1979 και στη συνέχεια την Πέτα το 1983, που πέθανε το 2001. Ο Φρίμπορν πέθανε στις 28 Αυγούστου 2010 και άφησε πίσω του μια κόρη από τον πρώτο του γάμο.
Βιβλιογραφία
Βιβλία
Περιοδικά
Κόζι Μουροφούσι
Ο Κόζι Μουροφούσι (室伏広治, 8 Οκτωβρίου 1974) είναι Ιάπωνας σφυροβόλος, χρυσός Ολυμπιονίκης στην Ολυμπιάδα της Αθήνας.
Βιογραφία
Άρχισε να ασχολείται με το στίβο σε ηλικία 10 ετών. Επέλεξε τη σφυροβολία στο Γυμνάσιο, και αργότερα πιο συστηματικά στη Γυμναστική Ακαδημία, έχοντας ως πρότυπο και πρώτο του δάσκαλο τον πατέρα του. Η πρώτη του διάκριση ήρθε το 1994, όταν κατέλαβε τη δεύτερη θέση στους Πανασιατικούς Αγώνες στη Χιροσίμα. Από το 1995 είναι μόνιμος πρωταθλητής στην Ιαπωνία έως πρόσφατα, το 2013. Τον Απρίλιο του 1998 πετυχαίνοντας επίδοση 76,65 μέτρων κατέρριψε το ρεκόρ Ιαπωνίας που κατείχε ο πατέρας του για 14 χρόνια. Δύο χρόνια αργότερα έγινε ο πρώτος σφυροβόλος από την Ασία που ξεπέρασε το φράγμα των 80 μέτρων. Συνολικά έχει βελτιώσει το ρεκόρ Ιαπωνίας 18 φορές.
Η διεθνής αναγνώριση για τον Μουροφούσι ήρθε το 2001, όταν κατέκτησε το ασημένιο μετάλλιο στο Παγκόσμιο Πρωτάθλημα ανοικτού στίβου του στο Έντμοτον του Καναδά. Δύο χρόνια αργότερα, στο Παγκόσμιο Πρωτάθλημα του 2003, στο Παρίσι κατέλαβε την τρίτη θέση. Η μεγαλύτερη όμως διάκριση στην καριέρα του ήρθε όταν αναδείχτηκε χρυσός ολυμπιονίκης το 2004 στην Αθήνα, αν και δεν πρώτευσε στον αγώνα, μετά την ακύρωση του νικητή, Ούγγρου Άντριαν Αννούς, λόγω χρήσης απαγορευμένων ουσιών. Το 2011 κατέκτησε το χρυσό μετάλλιο στο Παγκόσμιο Πρωτάθλημα στο Νταεγού της Κορέας και ένα χρόνο αργότερα το χάλκινο μετάλλιο στους Ολυμπιακούς Αγώνες στο Λονδίνο.
Goodreads
Στις 28 Μαρτίου του 2013 η Amazon ανακοίνωσε την απόκτηση της Goodreads για ένα μη αποκαλυπτόμενο ποσό.
Ιστορία
Η ιστοσελίδα Goodreads δημιουργήθηκε το 2006. Η αποστολή της είναι "να βοηθήσει τους ανθρώπους να βρίσκουν και να μοιράζονται βιβλία που αγαπούν... [και] να βελτιώσει την διαδικασία ανάγνωσης και μάθησης ανά τον κόσμο. Κατά τον πρώτο χρόνο λειτουργίας της, η εταιρία λειτουργούσε χωρίς κάποια επίσημη χρηματοδότηση. Το Δεκέμβριο του 2007, η ιστοσελίδα έλαβε χρηματοδότηση από επιχειρηματικούς αγγέλους που ανερχόταν στα 750.000 δολάρια. Αυτή η χρηματοδότηση έφτασε για την ιστοσελίδα μέχρι το 2009, οπότε και έλαβε ακόμα μια χρηματοδότηση ύψους 2 εκατομμυρίων δολαρίων από τους True Ventures. Τον Οκτώβριο του 2010 η εταιρία ελευθέρωσε την API της, κάτι το οποίο επέτρεψε στους κατασκευαστές λογισμικού να έχουν πρόσβαση στις βαθμολογίες και τους τίτλους του. Το Goodreads λαμβάνει επίσης μια μικρή προμήθεια όταν κάποιος χρήστης ανακατευθύνεται μέσω της ιστοσελίδας σε έναν διαδικτυακό βιβλιοπωλείο και αγοράζει κάποιο βιβλίο.
Το 2011, το Goodreads αγόρασε το Discovereads, μια μηχανή που προτείνει βιβλία και χρησιμοποιεί "αλγόριθμους μηχανικής μάθησης για την ανάλυση του ποια βιβλία θα αρέσουν στον κόσμο, με βάση τα βιβλία που τους άρεσαν στο παρελθόν και βιβλία που αρέσουν σε άτομα τα οποία έχουν παρόμοιο γούστο." Όταν ο χρήστης βαθμολογήσει σε μια κλίμακα πέντε αστέρων 20 βιβλία, η ιστοσελίδα αρχίζει να προτείνει βιβλία. Ο Ότις Τσάντλερ πίστευε ότι το συγκεκριμένο σύστημα θα είναι ανώτερο του Amazon.com, εφόσον το δεύτερο λαμβάνει υπ' όψην του και βιβλία τα οποία ο χρήστης απλά έψαξε ή αγόρασε ως δώρα για τρίτους. Αργότερα τον ίδιο χρόνο, το Goodreads εισήγαγε έναν αλγόριθμο για να προτείνει βιβλία σε εγγεγραμμένους χρήστες και είχε πάνω από 5 εκατομμύρια μέλη. Η δημοσιογράφος του The New Yorker σχολίασε ότι ο αλγόριθμος δεν ήταν τέλειος, γιατί ο αριθμός των απαιτούμενων βιβλίων, για να προτείνει κάποια άλλα, ήταν τόσο μεγάλος που "όταν θα είχα φτάσει στα μισά, οι προτιμήσεις στο ποιο βιβλίο θέλω να διαβάσω θα είχαν αλλάξει και θα έπρεπε να αρχίσω από την αρχή."
Τον Οκτώβριο του 2012, το Goodreads ανακοίνωσε ότι είχε 11 εκατομμύρια μέλη, με 395 εκατομμύρια καταχωρημένα βιβλία και πάνω από 20.000 λέσχες βιβλίων δημιουργημένες από τους χρήστες του. Μονάχα ένα μήνα αργότερα, τον Νοέμβριο του 2012, το Goodreads είχε ξεπεράσει τα 12 εκατομμύρια μέλη, με το πλήθος των μελών του να έχει διπλασιαστεί μέσα σε ένα έτος.
Λειτουργίες
Στην ιστοσελίδα οι χρήστες μπορούν να προσθέσουν στα προσωπικά τους ράφια βιβλία, να τα αξιολογήσουν και να γράψουν κριτικές για αυτά, να δουν τι διαβάζουν οι φίλοι τους και οι συγγραφείς, να συμμετάσχουν σε συζητήσεις και ομάδες διαφόρων θεμάτων και να λάβουν προτάσεις βιβλίων για ανάγνωση βασισμένες στις κριτικές τους για βιβλία που ήδη έχουν διαβάσει. Όταν κάποιος χρήστης προσθέτει φίλους στον λογαριασμό του, μπορεί να βλέπει τα ράφια και τις κριτικές των φίλων του, αλλά και να σχολιάζει στις σελίδες των λογαριασμών τους. Το Goodreads έχει ένα σύστημα αξιολόγησης κλίμακας 5 άστρων, από 1 μέχρι 5, με την επιπλέον προαιρετική επιλογή να γράψει ο χρήστης μια γραπτή κριτική. Η ιστοσελίδα παρέχει από προεπιλογή ράφια για "βιβλία που διαβάζονται αυτήν την στιγμή", "βιβλία προς ανάγνωση", "βιβλία που έχουν διαβαστεί", αλλά και την επιλογή να φτιάξει ο χρήστης δικά του ράφια για να κατηγοριοποιήσει τα βιβλία του. Παρέχει επίσης κουίζ, αποφθέγματα, λίστες βιβλίων. Τα μέλη μπορούν να λαμβάνουν στον λογαριασμό ηλεκτρονικού ταχυδρομείου τους τακτικά ενημερωτικά δελτία για καινούργια βιβλία, προτάσεις και συνεντεύξεις συγγραφέων. Αν κάποιος χρήστης έχει γράψει κάποιο έργο, το έργο μπορεί να συνδεθεί με την σελίδα λογαριασμού του συγγραφέα, που περιέχει και ένα μπλογκ του τελευταίου. Το Goodreads οργανώνει και ευκαιρίες εκτός διαδικτύου, όπως ανταλλαγές βιβλίων σε πραγματικό χρόνο και "λογοτεχνικές βόλτες σε μπαρ".
Η ιστοσελίδα διευκολύνει της αλληλεπιδράσεις μεταξύ αναγνωστών και συγγραφέων μέσω συνεντεύξεων, δωρεών, τα μπλογκ των συγγραφέων και πληροφοριών από τους λογαριασμούς των χρηστών. Επίσης, υπάρχει ένα ξεχωριστό τμήμα για τους συγγραφείς με προτάσεις για να προωθήσουν την δουλειά τους στην ιστοσελίδα, με σκοπό να βοηθηθούν ώστε να αποκτήσουν κοινό. Ήδη "Δεκαεπτά χιλιάδες συγγραφείς, συμπεριλαμβανομένων των Τζέιμς Πάτερσον και Μάργκαρετ Άτγουντ, χρησιμοποιούν το Goodreds για να διαφημιστούν."
Το Goodreads έχει παρουσία στο Facebook, στο Pinterest, στο Twitter και σε άλλα κοινωνικά δίκτυα. Η σύνδεση του λογαριασμού του Goodreads ενός χρήστη με τον αντίστοιχό του στο Facebook, δίνει την δυνατότητα της εισαγωγής επαφών από το Facebook στο Goodreads, επεκτείνοντας έτσι την λίστα φίλων του χρήστη. Επίσης, υπάρχουν ρυθμίσεις που επιτρέπουν στο Goodreads να δημοσιεύει απευθείας στα κοινωνικά δίκτυα ενός χρήστη, ενημερώνοντας τους φίλους του, π.χ. στο Facebook, τι διαβάζει ή πώς βαθμολόγησε κάποιο βιβλίο. Αυτή η διαρκής σύνδεση του Goodreads με άλλες ιστοσελίδες κοινωνικών δικτύων, διατηρεί την ροή πληροφορίας και την συνδεσιμότητα συνεχή για τους χρήστες.
Μέλλουσα ανάπτυξη
Τον Αύγουστο του 2012 ο Ότις Τσάντλερ δήλωσε στο TechCrunch, ότι το Goodreads θα άρχιζε να αναπτύσσει περισσότερες λειτουργίες που να επιτρέπουν στους χρήστες την ενημέρωση των λογαριασμών τους καθώς θα διάβαζαν ένα βιβλίο, και ήταν σε επαφές με την ομάδα του Facebook για την δημιουργία λεσχών βιβλίων μέσα στο κοινωνικό δίκτυο. Αισθάνθηκε ότι ένας από τους κύριους λόγους για την πρόσφατη αύξηση του αριθμού των μελών, ήταν η καινούργια εφαρμογή Facebook Open Graph, του Goodreads.
Βραβεία Readers Choice
Τα Βραβεία Readers Choice είναι ετήσια βραβεία, που απονεμήθηκαν πρώτη φόρα το 2009 στην ιστοσελίδα του Goodreads. Οι χρήστες έχουν την δυνατότητα να προτείνουν βιβλία της επιλογής τους, τα οποία έχουν κυκλοφορήσει το τρέχον έτος. Η τελική ψηφοφορία συλλέγει τα δέκα πρώτα βιβλία από 20 διαφορετικές κατηγορίες. Οι 25 νικητές του 2012, συμπεριελάμβαναν τα Ένας ξαφνικός θάνατος της Τζ. Κ. Ρόουλινγκ στην κατηγορία Φαντασίας και Το κορίτσι που εξαφανίστηκε του Τζίλιαν Φλιν στην κατηγορία Μυστήριο και Θρίλερ.
Εξωτερικοί σύνδεσμοι
Κατηγορία:Μέσα κοινωνικής δικτύωσης
Fairytale (τραγούδι του Αλεξάντερ Ρίμπακ)
Το "Fairytale" είναι ένα τραγούδι από τον Λευκορώσο-Νορβηγό βιολιτζή/τραγουδιστή Αλεξάντερ Ρίμπακ και το πρώτο σίνγκλ από το πρώτο άλμπουμ του Ρίμπακ, Fairytales. Το τραγούδι ήταν το νικητήριο του Διαγωνισμού Τραγουδιού της Eurovision 2009 στη Μόσχα της Ρωσίας.
Σύνθεση και έμπνευση
Τον Φεβρουάριο του 2009, τα νορβηγικά ΜΜΕ ανέφεραν ότι το "Fairytale" αφορά την πρώην φίλη του Rybak, Ingrid Berg Mehus, την οποία γνώρισε μέσω του Μουσικού Ινστιτούτου Barratt Due στο Όσλο. Τότε ο Rybak το επιβεβαίωσε. Σε συνέντευξη Τύπου τον Μάιο του 2009, αποκάλυψε ότι η έμπνευση του τραγουδιού προέρχεται από το Huldra, ένα ωραίο θηλυκό πλάσμα από τη σκανδιναβική λαϊκή τέχνη, που λατρεύει τους νέους και μπορεί να τους καταραστεί για πάντα. Η ρωσική έκδοση του τραγουδιού έχει τίτλο "Skazka" (Ρωσικά: "Сказка").
Eurovision 2009
Το τραγούδι εκλέχτηκε στο νορβηγικό φεστιβάλ Melodi Grand Prix 2009 στις 21 Φεβρουαρίου, διαγωνίστηκε ενάντια σε δεκαοκτώ άλλες συμμετοχές της Eurovision στο δεύτερο ημιτελικό στις 14 Μαΐου 2009, για τον τελικό. Ο τελικός έλαβε χώρα στις 16 Μαΐου και το τραγούδι κέρδισε με 387 πόντους - ένα νέο ρεκόρ της Eurovision. Ήταν η τρίτη νίκη της Νορβηγίας στο διαγωνισμό τραγουδιού του Eurovision.
Οι χορευτές για την παράσταση της Eurovision, Sigbjørn Rua, Torkjell Lunde Børsheim και Hallgrim Hansegård, προέρχονται από τη νορβηγική χορευτική εταιρία Frikar, που εκτελεί τη λαϊκή χοροθεραπεία. Οι υποστηρικτές τραγουδιστές, Jorunn Hauge και Karianne Kjærnes, φορούσαν μακρά ροζ φορέματα σχεδιασμένα από τη νορβηγική σχεδιάστρια Leila Hafzi.
Μουσικό βίντεο
Το πρώτο επίσημο μουσικό βίντεο για το τραγούδι, το οποίο χρησιμοποιήθηκε για να παρουσιάσει το τραγούδι πριν από τον τελικό της Eurovision, ήταν η παράσταση του Alexander Rybak στο Melodi Grand Prix 2009 στη Νορβηγία. Το πιο πρόσφατο βίντεο ήταν του Alexander Rybak παίζοντας το βιολί και τραγουδώντας με τους χορευτές πίσω του, όπου το φόντο αλλάζει περιστασιακά από άσπρο σε μαύρο.
Ένα βίντεο με την απόδοση του τραγουδιού του Rybak στο τελικό του διαγωνισμού τραγουδιού Eurovision 2009 στη Μόσχα, επιλέχθηκε από το YouTube ως ένα από τα 31 πιο αξέχαστα βίντεο του 2009.
Ρεκόρ
Στη νορβηγική προεπιλογή, το "Melodi Grand Prix 2009", το "Παραμύθι" του Rybak κέρδισε με τη συνδυασμένη τηλεοπτική και κριτική βαθμολογία 747.888, στη μεγαλύτερη νίκη της ιστορίας του διαγωνισμού. Το τραγούδι έλαβε πάνω από 600.000 ψήφους περισσότερο από τον επιλαχόντα, γεγονός που το έκανε σαφέστερο κέρδος στην ιστορία του Grand Prix Melodi. [1] [7]
Στον διαγωνισμό τραγουδιού της Eurovision 2009, ο Rybak κέρδισε με τον υψηλότερο βαθμολογημένο βαθμό από τότε που ξεκίνησε ο διαγωνισμός, με 387 πόντους (από το πολύ 492), υπερβαίνοντας το record των Lordi για το 2006 με 292. Το ρεκόρ το είχε μέχρι το 2016, όταν η Jamala από την Ουκρανία, η πρώτη νικήτρια μετά τον Rybak που έγραψε η ίδια το τραγούδι, κέρδισε με 534 πόντους (αλλά λόγω του νέου συστήματος βαθμολόγησης με ξεχωριστά σύνολα κοινού και επιτροπών, τα αποτελέσματα δεν είναι συγκρίσιμα μεταξύ τους). Η μέση βαθμολογία του 9,4 βαθμών από κάθε έθνος που ψήφισαν ήταν το υψηλότερο από τότε που ξεκίνησε η ευρεία χρήση της ψηφοφορίας του κοινού το 1998. Ο Rybak έλαβε δεκαέξι βαθμολογίες 12 βαθμών, επίσης ένα νέο ρεκόρ, ξεπερνώντας το προηγούμενο ρεκόρ των δέκα που κατείχαν οι Κατρίνα Λέσκανιτς και Έλενα Παπαρίζου. Αυτό το ρεκόρ ξεπέρασε το η Loreen, η οποία έλαβε δεκαοκτώ.
Παραπομπές
Κατηγορία:Διαγωνισμός Τραγουδιού Eurovision 2019 Κατηγορία:Τραγούδια στον διαγωνισμό τραγουδιού της Eurovision Κατηγορία:Μουσική στη Νορβηγία Κατηγορία:Νικητήρια τραγούδια του διαγωνισμού τραγουδιού της Eurovision
Σχέσεις Ελλάδας και Βόρειας Μακεδονίας
Οι σχέσεις Ελλάδας - Βόρειας Μακεδονίας αναφέρονται στις διμερείς σχέσεις μεταξύ της Ελληνικής Δημοκρατίας και της Δημοκρατίας της Βόρειας Μακεδονίας. Η Ελλάδα έχει μία Πρεσβεία στα Σκόπια και ένα Γενικό Προξενείο στη Μπίτολα (Μοναστήρι). Η Βόρεια Μακεδονία διατηρεί και αυτή μία Πρεσβεία στην Αθήνα και ένα Γενικό Προξενείο στη Θεσσαλονίκη.
Ονοματολογική διαμάχη
Από τότε που η Βόρεια Μακεδονία αποχώρησε από τη Γιουγκοσλαβία, η Ελλάδα αρνήθηκε να αναγνωρίσει το τότε συνταγματικό της όνομα, το Δημοκρατία της Μακεδονίας.
Η προσωρινή αναφορά πρώην Γιουγκοσλαβική Δημοκρατία της Μακεδονίας (πΓΔΜ) χρησιμοποιείτο στις σχέσεις με την Ελλάδα έως τον Φεβρουάριο του 2019. Όλα τα κράτη-μέλη των Ηνωμένων Εθνών είχαν συμφωνήσει να δεχτούν οποιαδήποτε τελική συμφωνία προέκυπτε από τις διαπραγματεύσεις μεταξύ των δύο χωρών. Παρόλα αυτά η συνεχιζόμενη διαμάχη δεν εμπόδισε τις δύο χώρες από το να έχουν στενές εμπορικές και επενδυτικές σχέσεις.
Στις 13 Σεπτεμβρίου του 1995, οι δύο χώρες υπέγραψαν την Ενδιάμεση Συμφωνία, με την οποία η Ελλάδα αναγνώρισε την πΓΔΜ με την προσωρινή της ονομασία. Από τον Αύγουστο του 2011 έχουν ξεκινήσει διαπραγματεύσεις με στόχο την επίλυση της διαφοράς, οι οποίες βρίσκονται σε εξέλιξη. Κατόπιν ελληνικής πίεσης, η Ευρωπαϊκή Ένωση και το ΝΑΤΟ συμφώνησαν ότι για να λάβει πρόσκληση η πΓΔΜ για να συμμετάσχει σε αυτούς τους οργανισμούς θα πρέπει να επιλυθεί πρώτα το ζήτημα της ονομασίας. Αυτό οδήγησε σε καταγγελία στο Διεθνές Δικαστήριο κατά της Ελλάδας για παραβίαση της Ενδιάμεσης Συμφωνίας.
Το 2001 η εξέγερση στο Τέτοβο από τους Αλβανούς της πΓΔΜ, οδήγησε την Ελλάδα στην απόφαση να στείλει ειρηνευτικές δυνάμεις μαζί με άλλες χώρες του ΝΑΤΟ και της Ευρωπαϊκής Ένωσης.
Συμφωνία των Πρεσπών
Στις 12 Ιουνίου 2018 ανακοινώθηκε συμφωνία ανάμεσα στην Ελλάδα και την πΓΔΜ όσον αφορά την ονομασία της δεύτερης. Οι δύο χώρες συμφώνησαν στη χρήση του Δημοκρατία της Βόρειας Μακεδονίας. Η πΓΔΜ συμφώνησε να αλλάξει τη συνταγματική της ονομασία, ώστε το νέο όνομα να ισχύει erga omnes (έναντι όλων) τόσο στο εξωτερικό όσο και στο εσωτερικό, πράγμα που σημαίνει ότι η χώρα οφείλει να αναθεωρήσει το Σύνταγμά της μέχρι το τέλος του 2018. Στη συμφωνία έγινε σαφές ότι οι κάτοικοι της Βόρειας Μακεδονίας δεν έχουν οποιαδήποτε σχέση με τον αρχαίο Ελληνικό πολιτισμό και ότι η γλώσσα τους είναι μέρος της Σλαβικής οικογένειας γλωσσών.
Δημοψήφισμα Σεπτεμβρίου 2018 στην πΓΔΜ για τη συνταγματική αλλαγή
Ένα συνταγματικό μη δεσμετικό δημοψήφισμα διεξήχθη στην πρώην Γιουγκοσλαβική Δημοκρατία της Μακεδονίας στις 30 Σεπτεμβρίου 2018 σχετικά με τη διαμάχη 27 χρόνων μεταξύ Ελλάδας και πΓΔΜ για την ονομασία της δεύτερης, που εμπόδιζε τη συμμετοχή της στην Ευρωπαϊκή Ένωση και στο ΝΑΤΟ. Η κυβέρνηση της πΓΔΜ με πρωθυπουργό τον Ζόραν Ζάεφ, διεξήγαγε ενημερωτική εκστρατεία σχετικά με το δημοψήφισμα και υποστήριξε ενεργά το «υπέρ».
Το αποτέλεσμα ήταν συντριπτικό υπέρ του «υπέρ» με 91% των ψήφων, αλλά με πολύ χαμηλή συμμετοχή του πληθυσμού (ψήφισαν λιγότεροι από 37% των εγγεγραμμένων), ποσοστό που δεν ξεπέρασε το απαιτούμενο 50% για να θεωρηθεί έγκυρο. Παρόλο αυτά ο πρωθυπουργός της πΓΔΜ δήλωσε ότι το υπέρ νίκησε με πολύ μεγάλη διαφορά και τόνισε πως θα κινήσει τις διαδικασίες, ώστε να κυρωθεί η συνταγματική αλλαγή από τον Κοινοβούλιο της χώρας εντός ολίγων μηνών.
Μετά τη συμφωνία των Πρεσπών (2019 και εξής)
Τον Απρίλιο του 2019 έλαβε χώρα η πρώτη επίσκεψη Έλληνα πρωθυπουργού στη Βόρεια Μακεδονία. Οι πρωθυπουργοί των δύο χωρών, Τσίπρας και Ζάεφ, υπέγραψαν συμφωνίες με τις οποίες ιδρύθηκαν πρεσβείες των δύο χωρών, ένα μνημόνιο συνεργασίας για τη δεύτερη συνοριακή δίοδο μεταξύ των δύο χωρών καθώς και συμφωνίες για τη συνεργασία στην άμυνα, την οικονομία, τις μεταφορές και την ενέργεια. Το Δεκέμβριο του 2019, ως αποτέλεσμα της συμφωνίας των δύο χωρών, η Ελλάδα ανέλαβε επισήμως την επιτήρηση του εναέριου χώρου της Βόρειας Μακεδονίας.
Παραπομπές
Βορεια Μακεδονια Ελλαδα
Μεγάλες Αφρικανικές Λίμνες
μικρογραφία| Το σύστημα των Μεγάλων Αφρικανικών Λιμνών, με μπλε χρώμα. μικρογραφία| Χάρτης μεγαλύτερης περιοχής, συμπεριλαμβανομένης του[[Ρήγμα Ανατολικής Αφρικής|Ανατολικού Αφρικανικού Ρήγματος και ολόκληρης της λεγόμενης Μεγάλης Ρηξιγενής Κοιλάδας]] δεξιά|μικρογραφία| Δορυφορική άποψη της περιοχής των Μεγάλων Αφρικανικών Λιμνών και των ακτών της. Οι Μεγάλες Αφρικανικές Λίμνες (Σουαχίλι: Maziwa Makuu) είναι μια σειρά από λίμνες που αποτελούν το τμήμα των Λιμνών της Μεγάλης Ρηξιγενής Κοιλάδας μέσα και γύρω από το Ανατολικό Αφρικανικό Ρήγμα. Περιλαμβάνουν τη λίμνη Βικτώρια, τη δεύτερη μεγαλύτερη λίμνη γλυκού νερού παγκοσμίως με βάση την έκταση, τη λίμνη Τανγκανίκα, τη δεύτερη μεγαλύτερη λίμνη γλυκού νερού στον κόσμο σε όγκο και βάθος και τη λίμνη Μαλάουι, την όγδοη μεγαλύτερη λίμνη γλυκού νερού στον κόσμο με βάση την έκταση. Συλλογικά, περιέχουν 31.000 km³ νερού, το οποίο είναι περισσότερο από τη λίμνη Βαϊκάλη ή τις Μεγάλες Λίμνες της Βορείου Αμερικής. Αυτό το σύνολο αποτελεί περίπου το 25% του μη παγωμένου επιφανειακού γλυκού νερού του πλανήτη. Οι Μεγάλες Λίμνες της Αφρικής είναι το αρχαίο σπίτι μεγάλης βιοποικιλότητας, και το 10% των ειδών ψαριών στον κόσμο ζουν σε αυτήν την περιοχή.
Λίμνες και Λεκάνες απορροής
Οι ακόλουθες λίμνες περιλαμβάνονται στους περισσότερους καταλόγους των Μεγάλων Αφρικανικών Λιμνών, ομαδοποιημένων ανά λεκάνη απορροής. Ο ακριβής αριθμός των λιμνών, οι οποίες θεωρούνται μέρος των Μεγάλων Αφρικανικών Λιμνών ποικίλλει ανάλογα με τη λίστα και μπορεί να περιλαμβάνει μικρότερες λίμνες στις κοιλάδες του ρήγματος, ειδικά εάν αποτελούν μέρος της ίδιας λεκάνης απορροής με τις μεγαλύτερες λίμνες, όπως η λίμνη Κιόγκα.
Οι κυριότερες λεκάνες απορροής περιλαμβάνουν εκείνες των ποταμών του Κονγκό-Ζαΐρ, του Νείλου και του Ζαμβέζη, οι οποίες αποστραγγίζονται στον Ατλαντικό Ωκεανό, τη Μεσόγειο Θάλασσα και τον Ινδικό Ωκεανό, αντίστοιχα.
Περιοχή των Μεγάλων Αφρικανικών Λιμνών
Η περιοχή των Μεγάλων Λιμνών αποτελείται από χώρες που περιβάλλουν τις Μεγάλες Αφρικανικές Λίμνες. Περιλαμβάνει το Μπουρούντι, τη Λαϊκή Δημοκρατία του Κονγκό, την Κένυα, το Μαλάουι, τη Ρουάντα, την Τανζανία και την Ουγκάντα.
Η γλώσσα Σουαχίλι είναι η πιο συχνά ομιλούμενη γλώσσα στην περιοχή των Μεγάλων Αφρικανικών Λιμνών. Χρησιμοποιείται επίσης ως εθνική ή επίσημη γλώσσα πέντε κρατών στην περιοχή: Τανζανία, Κένυα, Ουγκάντα, Ρουάντα και Λαϊκή Δημοκρατία του Κονγκό.
Η περιοχή, λόγω του μεγάλου πληθυσμού της, ο οποίος εκτιμάται ότι είναι 107 εκατομμύρια άνθρωποι και το πλεόνασμα γεωργίας στην περιοχή, οργανώθηκε σε μια σειρά μικρών κρατών. Οι πιο ισχυρές από αυτές τις μοναρχίες ήταν οι Μπουγκάντα, Μπουουνόρο, Ρουάντα και Μπουρούντι. Τα παραδοσιακά σύνορα διατηρήθηκαν σε μεγάλο βαθμό από τις αποικιακές δυνάμεις, γεγονός ασυνήθιστο για την Υποσαχάρια Αφρική, ωστόσο τα εθνικά σύνορα σχεδιάζονταν συχνά για να διαιρέσουν τις μοναρχίες που δεν απολάμβαναν της εύνοιας των αποίκων ή να διατηρήσουν τις προτιμώμενες ομάδες σε σχετική κυριαρχία έναντι των ομάδων που θεωρούνται λιγότερο ευρωκεντρικές.
Όντας η πολυπόθητη πηγή του Νείλου, η περιοχή είχε από καιρό ενδιαφέρον για τους Ευρωπαίους. Οι πρώτοι Ευρωπαίοι που έφτασαν στην περιοχή ήταν ιεραπόστολοι που είχαν περιορισμένη επιτυχία στον προσηλυτισμό των ντόπιων, αλλά άνοιξαν την περιοχή σε μεταγενέστερο αποικισμό. Η αυξημένη επαφή με τον υπόλοιπο κόσμο οδήγησε σε μια σειρά καταστροφικών επιδημιών που επηρέασαν τόσο τους ανθρώπους όσο και τα ζώα. Ενώ θεωρήθηκε ως μια περιοχή με μεγάλες δυνατότητες μετά την ανεξαρτησία, η περιοχή έχει καταστραφεί τις τελευταίες δεκαετίες από εμφύλιους πολέμους και συγκρούσεις, τις οποίες μόνο η Τανζανία διέφυγε. Σύμφωνα με την Ύπατη Αρμοστεία των Ηνωμένων Εθνών για τους Πρόσφυγες, η Τανζανία φιλοξένησε τους περισσότερους πρόσφυγες από το Κονγκό. Οι περιοχές που έχουν πληγεί περισσότερο έχουν μείνει σε μεγάλη φτώχεια.
Κλίμα
Τα υψίπεδα στην περιοχή των Μεγάλων Αφρικανικών Λιμνών είναι σχετικά δροσερά, με μέσες θερμοκρασίες που κυμαίνονται μεταξύ 17 C και 19 C και άφθονη βροχόπτωση.
Τα δάση κυριαρχούν στα πεδινά της λεκάνης του ποταμού Κονγκό-Ζαΐρ, ενώ τα λιβάδια και οι σαβάνες είναι πιο κοινά στα νότια και ανατολικά υψίπεδα. Οι θερμοκρασίες στα πεδινά είναι, κατά μέσο όρο, 35 C. Γύρω από τη λίμνη Τουρκάνα το κλίμα είναι ζεστό και πολύ ξηρό. Μια σύντομη περίοδος βροχών τον Οκτώβριο ακολουθείται από μια μακρύτερη περίοδο που διαρκεί από τον Απρίλιο έως τον Μάιο.
Χλωρίδα και πανίδα
Οι λίμνες της Δυτικής Ρηξιγενούς Κοιλάδας είναι γλυκού νερού και φιλοξενούν έναν εξαιρετικά μεγάλο αριθμό ενδημικών ειδών. Περισσότερα από 1.500 είδη ψαριών κιχλίδων ζουν στις λίμνες, καθώς και άλλα είδη ψαριών. Οι λίμνες είναι επίσης σημαντικοί βιότοποι για πολλά είδη αμφιβίων, όπως οι κροκόδειλοι του Νείλου. Στα θηλαστικά περιλαμβάνονται ελέφαντες, γορίλες και ιπποπόταμοι.
Γεωλογία
Μέχρι πριν από 12 εκατομμύρια χρόνια, τα άφθονα νερά του ισημερινού οροπεδίου είτε έρεαν δυτικά στο σύστημα του ποταμού Κονγκό είτε ανατολικά στον Ινδικό Ωκεανό. Αυτό άλλαξε με τη δημιουργία της Μεγάλης Ρηξιγενούς Κοιλάδας. Το ρήγμα ξεκίνησε όταν η Ανατολική Αφρική, ωθούμενη από ρεύματα στο μανδύα, άρχισε να χωρίζει από την υπόλοιπη Αφρική, μετακινούμενη προς τα βορειοανατολικά. Οι λεκάνες που προέκυψαν από τις γεωλογικές ανυψώσεις, γέμισαν με νερό που ρέει τώρα βόρεια.
Παραπομπές
Κατηγορία:Γεωγραφία της Ανατολικής Αφρικής Κατηγορία:Λίμνες της Αφρικής Κατηγορία:Περιοχές της Αφρικής
Σιουδάδ Σαντίνο
Η Σαν Φρανσίσκο Λίμπρε (ισπανικά: Ciudad Sandino) είναι ένας από τους εννέα δήμους του Διαμερίσματος Μανάγουα της Νικαράγουας. Πρωτεύουσα είναι η Σιουδάδ Σαντίνο.
Παραπομπές
Σ Σ
Καταρχαιοζωικός μεγααιώνας
400px|thumb|right|Καλλιτεχνική αναπαράσταση των καταχθόνιων συνθηκών κόλασης που επικρατούσαν στη Γη κατά τον Καταρχαιοζωικό / Αδαίο μεγααιώνα. Αξιοσημείωτη είναι και η φαινομενικά τεράστια (και επίσης με υψηλές θερμοκρασίες τότε) [[Σελήνη, καθώς αρχικά, μετά τον σχηματισμό της, ήταν μόλις 25.000 χιλιόμετρα κοντά στη Γη, έναντι 384.400 χλμ. σήμερα.]] 270px|thumb|right|Καλλιτεχνική αναπαράσταση της Γης και της Σελήνης στα τέλη του Αδαίου μεγααιώνα, όταν είχαν εμφανιστεί οι πρώτες θάλασσες στη Γη. Με τον όρο Καταρχαιοζωικό ή Αδαίο (από τον Άδη) μεγααιώνα αναφερόμαστε στη γεωλογική περίοδο που ξεκινάει από το σχηματισμό της Γης πριν από 4,6 δισεκατομμύρια χρόνια και φτάνει έως πριν 4 δισεκατομμύρια χρόνια. Ο γεωλόγος Πρέστον Κλάουντ (Preston Cloud) χρησιμοποίησε τον όρο Αδαίος το 1972, αρχικά για να ονοματοδοτήσει την περίοδο πριν το πρώτο γνωστό πέτρωμα. Στις τελευταίες δεκαετίες του 20ού αιώνα, οι γεωλόγοι ανακάλυψαν λιγοστά πετρώματα του Αδαίου μεγααιώνα στη δυτική Γροιλανδία, τον ΝΔ Καναδά και τη δυτική Αυστραλία. Μάλιστα ο W. B. Harland αργότερα επινόησε τον σχεδόν συνώνυμο όρο: «Πρισκώα περίοδος».
Η ετυμολογία της λέξης Αδαίος προέρχεται από το Άδης, δηλαδή το αόρατο, λόγω του μικρού αριθμού των γνώσεων που έχουμε για εκείνη την εποχή. Επίσης, υπαινίσσεται τις καταχθόνιες συνθήκες κόλασης που επικρατούσαν τότε στον πλανήτη: υψηλές θερμοκρασίες, ακραία ηφαιστειακή δραστηριότητα, εν μέρει ρευστή επιφάνεια, σε κατάσταση τήξης, και συχνές προσκρούσεις κοσμικών αντικειμένων, καθώς τότε η Γη δεχόταν συχνό βομβαρδισμό από κομήτες, αστεροειδείς και άλλα πλανητικά συντρίμμια από τους εναπομείναντες πλανητοειδείς του νέου τότε Ηλιακού συστήματος.
Οι αρχαιότεροι γνωστοί σχηματισμοί πετρωμάτων περιλαμβάνουν ιζηματογενή από τη Γροιλανδία, που έχουν χρονολογηθεί στα 3,9 δις χρόνια, διαταραγμένα από μια ηφαιστειακή φλέβα που διείσδυσε στα πετρώματα μετά την απόθεσή τους. Ωστόσο, κρύσταλλοι ζιρκονίου σε ιζηματογενή πετρώματα του ΝΔ Καναδά και της περιοχής Jack Hills της Δ Αυστραλίας είναι πολύ προγενέστεροι. Μάλιστα οι αρχαιότεροι κρύσταλλοι ζιρκονίου φτάνουν τα 4,4 δις χρόνια και βρίσκονται πολύ κοντά στον υποθετικό χρόνο σχηματισμού της Γης. Τα ιζηματογενή πετρώματα της Γροιλανδίας, των 3,9 δις ετών, περιλαμβάνουν κοιτάσματα ραβδωτού σιδήρου, άνθρακα και υποδεικνύουν πιθανώς ότι ήδη είχε προβάλλει σε εκείνη τη μακρινή εποχή η πρωτοσυνθετική ζωή. Τα αρχαιότερα γνωστά απολιθώματα (έχουν βρεθεί στην Αυστραλία) χρονολογούνται εκατοντάδες εκατομμύρια χρόνια μεταγενέστερα.
Βιβλιογραφία
Κατηγορία:Γεωλογική χρονολογική κλίμακα
Βεατρίκη της Βάδης
Βιογραφία
Ήταν η πέμπτη κόρη του Χριστόφορου Α΄ μαργράβου του Μπάντεν-Μπάντεν και της Οτιλίας, κόρης του Φίλιππου Β΄ διαδόχου της κομητείας του Κάτσενελνμπογκεν.
Πηγές
Κατηγορία:Οίκος του Τσέρινγκεν Κατηγορία:Πριγκίπισσες τoυ Παλατινάτου Κατηγορία:Γερμανίδες παλατινές κόμισσες Κατηγορία:Μαργραβίνες της Βάδης
Άγιος Βασίλειος ο διά Χριστόν σαλός
Βιογραφία
Γεννήθηκε επί βασιλείας του Ιβάν Γ΄ σε φτωχή οικογένεια αγροτών σε ένα από τα περίχωρα της Μόσχας, στο χωριό Γιελόχοβο (Елохово) που σήμερα έχει ενσωματωθεί στη Μόσχα. Οι γονείς του, Ιάκωβος και Άννα, τον έστειλαν να μάθει την τέχνη του υποδηματοποιού. Ο εργατικός και θεοφοβούμενος νεαρός Βασίλειος, όπως περιγράφεται στον βίο του Αγίου, είχε το χάρισμα της προφητείας, το οποίο ανακαλύφθηκε εντελώς τυχαία. Από τα δεκαέξι του χρόνια και μέχρι το τέλος της ζωής του απαρνήθηκε τα πάντα και γύριζε στους δρόμους γυμνός και ξυπόλητος. Ο βίος του αγίου διηγείται με πόσο πάθος ο Βασίλειος με το λόγο και το έργο του προσπαθούσε να διδάξει στον κόσμο τις αρχές της ηθικής ζωής. Προειδοποιούσε για το πρόσκαιρο και τη ματαιότητα της επίγειας ζωής. Περιπλανιόταν και κοιμόταν στους δρόμους, τηρούσε συνεχή νηστεία και στερούσε στον εαυτό του σχεδόν τα πάντα. Πήγαινε συχνά στις φυλακές για αλκοολικούς και τους συμπαραστεκόταν ηθικά προσπαθώντας να τους βοηθήσει να σωθούν. Η συμπεριφορά του θύμιζε τρελό γι' αυτό και έμεινε γνωστός ως «σαλός» (ρωσ. «Христа ради юродивый»).
Κατέκρινε και καυτηρίαζε σε όλη του τη ζωή το ψέμα και την υποκρισία. Ελεούσε τους ζητιάνους και συμπαραστεκόταν σε όσους είχαν ανάγκη. Όπως μαρτυρούν σύγχρονοί του ήταν ο μόνος άνθρωπος τον οποίο φοβόταν ο Ιβάν ο Τρομερός. Πράγματι, ο τσάρος Ιβάν ο Τρομερός εκτιμούσε και φοβόταν τον Βασίλειο γιατί είχε την ικανότητα να διαβάσει τις καρδιές και τις σκέψεις των ανθρώπων. Όταν, λίγο πριν το θάνατό του, ο Βασίλειος αρρώστησε βαριά, τον επισκέφτηκε ο ίδιος ο τσάρος με τη σύζυγό του Αναστασία και τους γιους του.
Ο Βασίλειος πέθανε στις 2 Αυγούστου του 1552, σε ηλικία 88 ετών (σύμφωνα με άλλες πηγές το 1551). Ο ίδιος ο Ιβάν ο Τρομερός μαζί με πολλούς βογιάρους μετέφεραν το φέρετρο του αγίου στο κοιμητήριο και ο μητροπολίτης Μακάριος τέλεσε την κηδεία. Τάφηκε στο κοιμητήριο του ναού της Αγίας Τριάδος (σήμερα αποτελεί μέρος του Καθεδρικού ναού του Αγίου Βασιλείου στην Κόκκινη Πλατεία, που ονομάστηκε έτσι προς τιμήν του). Όταν ο κόσμος άρχισε να μιλά για τα θαύματα του σαλού, ο Πατριάρχης Ιώβ καθιέρωσε τον εορτασμό της μνήμης του στις 2 Αυγούστου.
Θαύματα
Στον άγιο Βασίλειο τον διά Χριστόν σαλό αποδίδονται πολλά θαύματα.
Κάποτε μπήκε ένας πελάτης στο υποδηματοποιείο που μαθήτευε ο νεαρός Βασίλειος και ζήτησε από το αφεντικό να του φτιάξει ένα ζευγάρι μπότες τόσο γερές που να του κρατήσουν για πολλά χρόνια. Τότε ο Βασίλειος άρχισε να γελά. Όταν ο πελάτης έφυγε και το αφεντικό τον ρώτησε γιατί γελούσε, εκείνος απάντησε πως είναι αστείο κάποιος να δίνει μια τέτοια παραγγελία ενώ πρόκειται σύντομα να πεθάνει, πράγμα που επαληθεύτηκε.
Μια φορά που ήταν φιλοξενούμενος του τσάρου Ιβάν του Τρομερού ο άγιος έχυνε το κρασί που του πρόσφεραν έξω από το παράθυρο. Την τρίτη φορά που το έκανε, ο τσάρος τον ρώτησε για ποιο λόγο το κάνει κι εκείνος απάντησε ότι το Νόβγκοροντ καίγεται. Ο άγιος έσβησε την πυρκαγιά με τρία ποτήρια κρασί.
Εξωτερικοί σύνδεσμοι
Βασιλειος Βασιλειος σαλος Βασιλειος σαλος
Διοικητικό Εφετείο
Το Διοικητικό Εφετείο είναι τακτικό Διοικητικό Δικαστήριο. Λειτουργεί τόσο ως πρωτοβάθμιο όσο και ως δευτεροβάθμιο δικαστήριο, ανάλογα με το είδος της υπόθεσης. Συγκροτείται από έναν Πρόεδρο Εφετών Διοικητικών Δικαστηρίων και δύο Εφέτες Δ.Δ.. Ως δευτεροβάθμιο δικαστήριο εκδικάζει εφέσεις κατά αποφάσεων του Τριμελούς Διοικητικού Πρωτοδικείου, εκδικάζει δηλαδή σε δεύτερο βαθμό διοικητικές διαφορές ουσίας. Ως πρωτοβάθμιο δικαστήριο εκδικάζει αιτήσεις ακύρωσης κατά διοικητικών πράξεων, όπου το προβλέπει ο νόμος, εκδικάζει δηλαδή σε πρώτο βαθμό ακυρωτικές διαφορές. Οι αποφάσεις του προσβάλλονται με ένδικα μέσα ενώπιον του Συμβουλίου της Επικρατείας ανάλογα με το είδος της διαφοράς. Απόφαση σε δεύτερο βαθμό σε διοικητική διαφορά ουσίας (δηλαδή απόφαση επί έφεσης κατά απόφασης Τριμελούς Διοικητικού Πρωτοδικείου) προσβάλλεται με αίτηση αναίρεσης, ενώ απόφαση σε ακυρωτική διαφορά (πρώτος βαθμός δικαιοδοσίας) προσβάλλεται με έφεση. Η αρμοδιότητά τους ρυθμίζεται από τον Κώδικα Διοικητικής Δικονομίας και από τον ν. 702/1977.
Κατά το άρθρο 1 του ν. 702/1977, στην αρμοδιότητα του Διοικητικού Εφετείου ως πρωτοβάθμιου ακυρωτικού δικαστηρίου υπάγονται οι ακυρωτικές διαφορές που ανακύπτουν από τις ακόλουθες διοικητικές πράξεις:
Κατά την εκδίκαση των ανωτέρω αιτήσεων ακύρωσης δεν εφαρμόζεται ο Κώδικας Διοικητικής Δικονομίας, αλλά έχει εφαρμογή η διαδικασία που ακολουθείται ενώπιον του Συμβουλίου της Επικρατείας (Προεδρικό Διάταγμα 18/1989).
Κατάλογος Διοικητικών Εφετείων
Στην Ελλάδα υπάρχουν 9 Διοικητικά Εφετεία και είναι κατανεμημένα ως εξής:
Παραπομπές
Κατηγορία:Δικονομικό Δίκαιο Κατηγορία:Δικαστικές αρχές Κατηγορία:Διοικητικό Δίκαιο
Γλυκά Νερά (αποσαφήνιση)
Με το τοπωνύμιο Γλυκά Νερά αναφέρονται τρεις περιοχές:
Ανθούσα Αττικής
Η Ανθούσα είναι δημοτική κοινότητα του Δήμου Παλλήνης στην Περιφερειακή Ενότητα Ανατολικής Αττικής, μαζί με το Γέρακα και την Παλλήνη.
Απέχει περίπου 15 χιλιόμετρα από το κέντρο της Αθήνας και 2 από την Παλλήνη. Εντάσσεται γεωγραφικά στα Βόρεια Μεσόγεια, τα τελευταία χρόνια έχει επέλθει ένωση του αστικού ιστού του λεκανοπεδίου των Αθηνών με την πεδιάδα των Μεσογείων. Ανήκει στο πολεοδομικό συγκρότημα της Αθήνας. Η έκταση της κοινότητας ανέρχεται σε 3,9 χμ2 και εκτείνεται από τους αγρούς της Παλλήνης μέχρι και τη ράχη του Ντραφίου και την ορεινή πεδιάδα των Καλλισίων.
Ο πληθυσμός της κοινότητος κατά την απογραφή του 2001 ανερχόταν σε 3.024 κατοίκους ενώ αποτελεί και την τοπική διοικητική οντότητα με τη μεγαλύτερη πληθυσμιακή έκρηξη της δεκαετίας του '80, οπότε και τετραπλασιάζεται ο πληθυσμός, καθώς τότε αρχίζει ουσιαστικά ο εποικισμός της.
Ερμηνευτικά
μικρογραφία|αριστερά|Πεντελικό Όρος Το όνομά της είναι προσωνύμιο της Αγίας Ανθούσης (κόρης του Κωνσταντίνου του Κοπρόνυμου) η εικόνα της οποίας βρέθηκε κάπου εκεί στο χώρο της εκκλησίαςκαι το κέντρο του χωριού αναπτύσσεται πέριξ του κεντρικού Ναού Κοιμήσεως της Θεοτόκου. Είναι περιοχή αμιγούς κατοικίας και με αυστηρούς κανονισμούς ήπιας δόμησης καθότι βρίσκεται σε μεγάλο υψόμετρο λίγο πριν τις πεντελικές πλαγιές.
Στη περιοχή έως και το 2004 διαβιούν φυτοφάγα και σαρκοφάγα ζώα. Ανάμεσα σε αυτά συγκαταλέγονται μαστόδοντες, χαλικοθήρια, ρινόκεροι, χοίροι, ελάφια, καμηλοπαρδάλεις, αντιλόπες και γκαζέλλες, καθώς και ένα σπάνιο είδος γιγαντιαίας χελώνας και γερακιών, μαχαιρόδοντες και ύαινες. H περιοχή ήταν αρκετά απομονωμένη και αποτελεί τόπο κατοικίας αγροτών, κτηνοτρόφων, εργαζομένων στη ζώνη του Τριγώνου και στους αγρούς του Αγίου Αθανασίου, μικροαστών αλλά και παραθεριστών. Μετά τα σημαντικά έργα που πραγματοποιούνται στην ευρύτερη περιοχή, η άγρια πανίδα της Ανθούσας αφανίζεται. Συνδέεται με τα δύο αστικά κέντρα μέσα των διαπεπλατυσμένων λεωφόρων Ανθούσας και Μαραθώνος, του Μετρό και του Προαστιακού Σιδηροδρόμου, της Αττικής Οδού και της Περιφερειακής Υμηττού. Έκτοτε προσελκύει και το οικιστικό ενδιαφέρον των μεσαίων και των υψηλών αστικών στρωμάτων. Κάθε οικισμός αναπτύσσει το δικό της πολιτιστικό σύλλογο, όπως "Ατλαντίς", "Άνοιξη", "ΟΣΑΜ" κ.α. συμβάλλοντας στην ανάπλαση και πολιτιστική ανάδειξη της κάθε γειτονιάς. Σήμερα αποτελεί καταφύγειο για τις μεσογειακές αρκούδες, αλεπούδες, ελάφια και άλλα μικρότερα μέλη της μεσογειακής πανίδας.
Στα χαρακτηριστικά γνωρίσματα της περιοχής συγκαταλέγονται το φυσικό κάλλος και η γαλήνη του πεντελικού τοπίου. Η Ανθούσα είναι γνωστή για την πληθώρα θρησκευτικών χώρων και αθλητικών συγκροτημάτων. μικρογραφία|Πέτρινο Ανθούσας
Ορόσημο στη νεότερη ιστορία της περιοχής αποτελεί η συμμετοχή της στο εγχείρημα του ΣΠΑΠ των 23 πλέον μελών, ενώ πρόεδρος της κοινότητος διατελλεί επί σειρά ετών ο κ. Κουτσικούρης Τριαντάφυλλος.
Η ονομασία της περιοχής πηγάζει από το έντονο θρησκευτικό στοιχείο που είναι κοινό στις πρώην ασκητικές πλαγιές του πεντελικού όρους από την εποχή της ίδρυσης της Ιεράς Μονής Πεντέλης. Προέρχεται από τον κεντρικό Ναό της κοινότητος που έχει τιμηθεί στο όνομα της Παναγίας (Ιερός Ναός Κοιμήσεως της Θεοτόκου). Στην κυριολεξία η ονομασία "Ανθούσα" ανταποκρίνεται σε εκείνη που ευφορεί, ανθεί, δηλαδή βρίσκεται σε κατάσταση ανάπτυξης και ευφορίας. Στο έμβλημα της κοινότητος διακρίνεται το κοινοτικό πάρκο Ατλαντίδος.
Την εποχή της τουρκοκρατίας μεγάλες εκτάσεις της Ανθούσας ανήκουν σε Λαζούς μεγαλογαιοκτήμονες, ενώ με την ίδρυση της Ιεράς Μονής Πεντέλης ολόκληρη η έκταση "γεροτσακούλι" από τη Ραφήνα μέχρι τα Βριλήσσια τίθεται στην ιδιοκτησία της.
Τον 10ο αιώνα μ.Χ. αρχίζει η οικοδόμηση πληθώρας χριστιανικών ναών στις πλαγιές του Πεντελικού Όρους, κάτι που σηματοδοτεί την ταύτιση της Πεντέλης με το χριστιανισμό. Με την απελευθέρωση του τουρκικού ζυγού και τη συγκρότηση του νεοελληνικού έθνους η Ιερά Μονή εξακολουθεί να είναι ο κύριος ιδιοκτήτης του βουνού, το οποίο προσφέρεται για τις ασκητικές ανάγκες των μοναχών.
μικρογραφία|αριστερά|Ιερό Ναού
Οι εκτάσεις της περιοχής μέχρι και τα πρόσφατα χρόνια χρησιμοποιούνται από τους Παλληνείς για τις γωργικές, κτηνοτροφικές και λοιπές δραστηριότητές τους. Με τη σταδιακή αστικοποίηση της γειτονικής πόλης και την καθιέρωσή της ως σημαντικό οικονομικό κέντρο της Ανατολικής Αττικής, όταν κοντινοί δήμοι του πεντελικού όρους εντάσσονταν στο αθηναϊκό συγκρότημα,εμφανίζεται και μια σχετικά χαμηλής όχλησης βιομηχανική ανάπτυξη στον κόμβο της Παλλήνης και συγκεκριμένα στο Τρίγωνο Ανθούσας. Μέχρι και τη δεκαετία του '80 η περιοχή είναι αραιοκατοικημένη και ο πληθυσμός αποτελείται από απογόνους των Σαρακατσαναίων της Πεντέλης και των βοσκών του Μαραθώνα. Στο δυτικό κομμάτι του χωριού ιδρύεται ο Οργανισμός Στέγασης Άστεγων Μικροαστών (ΟΣΑΜ), προκειμένου να καλύψει τις οικιστικές ανάγκες των "απόκληρων" της μεσοαστικής τάξης των Αθηνών. Όταν πλέον το λεκανοπέδιο καλύπτεται πλήρως από κατοικίες Αθηναίων, πολλοί αστοί προσανατολίζονται σε πιο απομακρυσμένες περιοχές για την κάλυψη των στεγαστικών τους αναγκών. Το κέντρο της κοινότητος πέριξ του Ιερού Ναού Κοιμήσεως της Θεοτόκου αναπτύσσεται σταδιακά και εντάσσεται στο σχέδιο πόλεως.
μικρογραφία|Πλατεία Ανθούσας
Κατά τις δεκαετίες του '80, '90 (ιδιαίτερα τα έτη 1995 και 1998) αλλά και της πρώτης δεκαετίας του 21ου αιώνα η περιοχή απειλείται από τις πυρκαγιές που κατακλύζουν το πεντελικό τοπίο και αφανίζουν ένα μεγάλο μέρος της ομορφιάς του και αρκετές κατοικίες. Στο χωριό, οι διάσπαρτοι οικισμοί ιδρύουν τους τοπικούς εξωραϊστικούς συλλόγους, που αναλαμβάνουν, μαζί με τα κονδύλια της Ευρωπαϊκής Ένωσης και του Ελληνικού Κράτους εκ μέρους της κοινότητας, την ανάπλαση κεντρικών σημείων της περιοχής. Στο βορειοανατολικό άκρο της πόλης αναγνωρίζεται η ζώνη προστασίας της πεντελικής πανίδας που αποτελείται από αλεπούδες, λαγούς και άλλα μικρότερα ζώα. Παράλληλα, χαράσσεται το ρυμοτομικό σχέδιο της πόλεως, ενώ οι Θερινοί Ολυμπιακοί Αγώνες του 2004 αφήνουν το στίγμα τους για την ανάπτυξη της περιοχής. Επιπλέον, την ίδια περίοδο η Ανθούσα καθίσταται γνωστή για τις εκθέσεις που πραγματοποιούνται στο εκθεσιακό κέντρο της Helexpo.
μικρογραφία|αριστερά|Ρέμα Ανθούσας
Δημιουργούνται πολλά μικρά συγκροτήματα που σφύζουν από επισκέπτες κάθε φορά που διενεργείται μια έκθεση ποικίλλου ενδιαφέροντος. Στο τρίγωνο εγκαθίσταται επίσης αμαξοστάσιο του ΟΑΣΑ, ενώ με τις υποδομές που αφήνει η "μεταολυμπιακή περίοδος" στην Αττική καθίσταται εύκολη η πρόσβαση, μέσω των διαπεπλατυσμένων λεωφόρων Μαραθώνος και Ανθούσας και των γειτονικών σταθμών Μετρό και Προαστιακού "Δουκίσσης Πλακεντίας" και "Παλλήνη".
Πληθυσμιακή εξέλιξη
Ο εποικισμός της Ανθούσας αρχίζει ουσιαστικά στη δεκαετία του '80, οπότε και παρατηρείται το μεγαλύτερο ποσοστό αύξησης του πληθυσμού στην Αττική, ήτοι 383% (σχεδόν τετραπλασιασμός του πληθυσμού). Κατά τη δεκαετία του '90 παρατηρείται μικρός ρυθμός αύξησης, ενώ από τον 21ο αιώνα αρχίζει σταδιακά ξανά η αύξηση του πληθυσμού. Ακολουθεί πίνακας με στοιχεία των απογραφών του 1981, 1991, 2001:
πρωτογενής πηγή:ΕΣΥΕ
Δημογραφική Ανάλυση
Ο αρχικός πληθυσμός αποτελείται από μερικές αγροτικές οικογένειες που είναι είτε απόγονοι των ορεσίβιων Σαρακατσαναίων από το Μαραθώνα, που βοσκούσαν μέχρι πρόσφατα στις πεντελικές πλαγιές, είτε προέρχονται από μικροαστικές οικογένειες της τέως "αγροτικής" Παλλήνης. Στα τέλη της δεκαετίας του '90 αρχίζει η περιοχή να προσελκύει το ενδιαφέρον της μεσαίας αστικής τάξης που απομακρύνεται από τα βορειοανατολικά άκρα του λεκανοπεδίου που αποκτούν απρόσιτες αξίες.
Χαρακτηριστικά
Το αρχικό σχέδιο πόλεως είναι πολύ μικρό και αποτελείται από πέντε μικρά τετράγωνα. Μετά το οικιστικό ενδιαφέρον που απέκτησαν τα Μεσόγεια ως τόπος μόνιμης κατοικίας, άρχισε και η επέκταση του σχεδίου πόλεως της Ανθούσας, που προβλέπεται να έχει ολοκληρωθεί το 2010. Χαρακτηριστικό είναι το γεγονός πως τα οικόπεδα στην Ανθούσα είναι μικρά και κατακερματισμένα. Σε καμία περίπτωση δεν επιτρέπεται η δόμηση πολυόροφων κτιρίων, καθώς στα μικρά γήπεδα της ημιορεινής κοινότητος οικοδομούνται μονοκατοικίες. Το τελευταίο διάστημα έχουν κάνει την εμφάνισή τους πιο επιβαρείς οικοδομικά κατοικίες και εναπόκειται στην τοπική αρχή να θεσπίσει αυστηρούς κανονισμούς δόμησης και εμπορικότητος, ώστε να υπάρξει μια ανάπτυξη πιο ήπια από της Νέας Πεντέλης και σε καμία περίπτωση να μην μιμηθεί το παράδειγμα του Ντραφίου.
Συγκοινωνιακή σύνδεση & προσβασιμότητα
Η περιοχή μέχρι το 2004 επικοινωνούσε με την Παλλήνη με τη λεωφόρο Ανθούσας και με το κέντρο της Αθήνας μέσω της λεωφόρου Μαραθώνος. Με τους Ολυμπιακούς Αγώνες του 2004 πραγματοποιούνται σημαντικά έργα στην ευρύτερη περιοχή που ευνοούν και τη συγκεκριμένη κοινότητα. Γίνεται διαπλάτυνση και ανάπλαση των δύο κομβικών λεωφόρων, διέρχεται η Αττική Οδός κατά μήκος των συνόρων με το Γέρακα και ολοκληρώνεται η περιφερειακή Υμηττού. Το πρόσφατα χαραγμένο ρυμοτομικό σχέδιο είναι πολύ προσεγμένο καθώς αποτελείται από φαρδείς και σε μεγάλη απόσταση μεταξύ τους οδούς, ενώ η κεντρική λεωφόρος κινείται κατά μήκος της ρεματιάς μέχρι να εισέλθει στο κέντρο της πόλης.
Υποδομές
μικρογραφία|Κοινοτικό Πάρκο Ανθούσας Στην Κοινότητα λειτουργεί ένα Νηπιαγωγείο και Δημοτικό Σχολείο στο καινούργιο κτιριακό συγκρότημα, που βρίσκεται στη συνοικία της Λάκας, ενώ από το Σεπτέμβριο του 2008 ξεκίνησε τη λειτουργία του και το Γυμνάσιο Ανθούσας, το οποίο στεγάζεται, προσωρινά στο παλιό κτίριο του Δημοτικού, στο κέντρο, ενώ υπάρχει πληθώρα θρησκευτικών χώρων, όπως ο Ιερός Ναός Κοιμήσεως της Θεοτόκου, Άξιον Εστί, Άγιος Μηνάς κ.α. Πλούσιες είναι και οι αθλητικές υποδομές, ενώ γνωστός είναι και ο Αθλητικός Όμιλος "Ατλαντίς" Ανθούσας. Η Φιλαρμονική έχει θερμή συμμετοχή, ενώ αρκετά είναι τα κέντρα νεότητος και οι ελεύθεροι χώροι. Οι κτιριακές εγκαταστάσεις πάντως παρουσιάζουν εικόνα εγκατάλειψης.
Πολιτιστικά δρώμενα
Υπάρχει πληθώρα εξωραϊστικών και πολιτιστικών συλλόγων τα τελευταία χρόνια, όπως της Γαλήνης, των Πηγαδιών, ΟΣΑΜ κ.α. Ο κάθε σύλλογος δραστηριοποιείται έντονα τελευταία με σημαντικά έργα ανάπλασης και αισθητικής, ενώ στην πόλη δραστηριοποιείται ο Σύλλογος Γυναικών "Άνοιξη".
Παραπομπές
Κατηγορία:Δήμος Παλλήνης Αττικής Κατηγορία:Κωμοπόλεις του νομού Αττικής
S/2003 J 9
Ο S/2003 J 9 έχει διάμετρο 1 χλμ. και περιστρέφεται γύρω από τον Δία σε μέση απόσταση 23.858.000 χιλιομέτρων, σε 752,839 ημέρες, με κλίση 165 μοιρών προς την εκλειπτική και με εκκεντρότητα 0,276.
Ο δορυφόρος χάθηκε μετά την ανακάλυψη του το 2003, αλλά επανεντοπίστηκε έπειτα από εκτενείς παρατηρήσεις το 2017.